***Народова Лариса Михайловна,***

*«Туллукчаан» муниципальнай бүддьүөт*

*оскуола иннинээҕи үөрэхтээһин оҕону*

*сайыннарар киин тэрилтэтэ, Бүлүү к.*

**ОСТУОЛ ООННЬУУЛАРЫН КӨМӨТҮНЭН ОҔО ТОЛКУЙДУУР УОННА АЙАР ДЬОҔУРУН САЙЫННАРЫЫ**

Саҥа федеральнай государственнай стандартка олоҕуран оскуола иннинээҕи тэрилтэҕэ оҕону билии-көруу өттүнэн, кини булугас өйүн, толкуйдуур уонна айар дьоҕурун сайыннарар сыал-сорук турар. Бу сыалы олоххо киллэрии биһиги сорукпут буолар.

О5о өйүн-санаатын сайдыыта оскуолаҕа хайдах үөрэнэрэ кини кыра эрдэҕинэ хайдах иитиллибититтэн тутулуктаах. Педагогическай наукаҕа чинчийиилэр көрдөрөллөрүнэн, оҕо толкуйдур, айар дьоҕура арылыннаҕына, билэ-көрө сатыыра күүһурэр. Остуол оонньууларыгар оҕо тарбаҕын былчыҥа сайдыытыттан кини саҥарар, кэпсиир, айар –тутар дьоҕура уонна онтон да атын мэйии араас үлэтэ тутулуктааҕын учуонайдар дакаастыыллар.

Иитээччи идэтин ылан үлэлиэхпиттэн оҕо толкуйдуур, айар дьоҕурун сайыннарыыга болҕомтобун уурабын. Хас биирдии иитээччи бэйэтэ кыайа-хототутар, улэлииригэр табыгастаах ньымалардаах буолар. **Мин үлэм биир сүрүн хайысхата – оҕо толкуйдуур дьоҕурун остуол ооннььуларын көмөтүнэн сайыннарыы.**

**Сыала:** остуол оонньуутун нөҥүө оҕо толкуйдуур уонна айар дьоҕурун сайыннарыы.

**Соруктар:**

* Остуол оонньууларын нөҥүө оҕо сайдар эйгэтин тэрийии;
* Оҕону ооньууга үөрэтиигэ араас ньымалары табыгастаахтык туһаныахха сөбүн үөрэтэн көрүү;
* Оҕо болҕомтотун, тулуурун, бэйэтин дьайыытын сөпкө сыаналана түмүк оҥосто үөрэнэрин ситиһии;
* Остуол оонньуутун нөҥүө оҕо толкуйдуур уонна айар дьоҕура сайдыытын кэтээн көрүү.

Оҕо бэйэтин санаатын сааһылаан уонна уус-уран тылынан-өһүнэн этэригэр үөрэтии, оҕо толкуйдуур дьоҕурун сайыннарыы – уустук уонна мындыр үлэ. О5ону кыра сааһыттан төрөөбүт сахатын тылын сүдү баайын, кэрэтин, сиэдэрэйин кини бэйэтин сааһыгар холоон билиһиннэрии, онно кини болҕомтотун, кэрэхсэбилин тардыы буолар.

Билиҥҥи кэмҥэ үгүс дьиэ кэргэҥҥэ оҕолорун нууччалыы саҥарарга, кэпсэтэргэ үөрэтэллэр. Ол иһин оҕоҕо кыра сааһыттан сахалыы өйү-санааны иитээри, өбүгэлэрбит былыргы олохторун, кинилэр туттубут тэриллэрин, дьарыктарын билиһиннэрээри саха иһиттэрин ааттарын, аналларын, туохтан хайдах оҥороллорун билиһиннэрии, болҕомтолорун тардыы сорук турар.

Эһэлэрбит-эбэлэрбит олохторугар интэриэһи үөскэтээри, төрөөбүт сиргэ-уокка, дойдуга тапталы, норуокка ытыктабылы, сиэргэ-майгыга иитээри остуол оонньуулара дириҥ суолталаахтарын өйдөөн, кэмигэр сөпкө аттаран, күннээҕи үлэбитигэр киэҥ хайысхалаахтык киллэриэхтээхпит.

Билиҥҥи кэмҥэ остуол онньууларын арааһа элбэх. Остуол оонньуулара үөрэтэр уонна иитэр суолталара үрдүк. Оонньуу нөҥүө оҕо билиитэ-көрүүтэ, сатабыла, өйө, толкуйдуур дьоҕура сайдар, кини тарбахтарын быччыҥнарын үлэлэтэр, саҥарар, кэпсиир дьоҕура чочуллар.

Кыра саастаах оҕо ордук кубиктарынан, быаннан тиһэн, пазллары хомуйан араас ойуулары таһаарарын сөбүлүүр. Уруьуйдууругар араас трафареттары туттарын ордорор. *Онно олоҕуран сахалыы ойуулардаах иһиттэри-хомуостары, сахалыы кэрэ оһуордары, сахалар таҥнар таҥастарын кытта билиһиннэрээри: кубиктар, быаннан тиһии, пазллар, трафареттар нөҥүө остуол оонньууларын айарга холоннум*.

* Кубиктар
* Быаннан тиьии (шнуровка)
* Пазыллар (быьыллыбыт ойуулары холбоо)
* Сыппаралары бэрээдэгинэн сааьылаан ойуу татаьаар (сахалыы иьиттэр, ат), (Олонхо тематыгар)
* Трафареттар (сахалыы иьиттэр), (сахалыы танастаах о5олор)

**Маннык түмүктэри оҥоруохха сөп:**

1. Толкуйдуур уонна айар дьоҕуру сайыннардахха, оҕо билиитэ-көрүүтэ кэҥиир, интэриэһэ үрдүүр;
2. Оҕоку кубиктарынан, быаннан тиһэн, пазллары хомуйан оонньууругар, трафарет нөнуө уруьуйдууругар хас да сатабыл кыттыһан, оҕо сайдар кыахтанар. Тумугэр оҕо улэтиттэн астынар, дуоһуйар, өссө атыны, билбэтин, сатаабатын билэргэ дьулуһар;
3. Остуол оонньууларын көрүҥнэрин оҕо күннээҕи эйгэтигэр чугаһаттахха кини норуотун урукку-билиҥҥи олоҕор интэриэһэ улаатар.

*Туттуллубут литература*

1. Андреева Раиса Прокопьевна. «Оьуор ойуута»: кыра саастаах о5олорго /Р.П.Андреева, А.Н.Иванова. – 2013 с. Эбии таьаарыы. – Дьокуускай: Бичик, 2015. – 16 с.

2. Игры для развития мелкой моторики рук с использованием нестандартного оборудования. – Автор-сост. О.А.Зажигина. – СПб.: ООО «ИЗДАТЕЛЬСТВО «ДЕТСТВО-ПРЕСС», 2016. – 96 с. – (Кабинет логопеда.)

3. Уклад жизни народа саха: иллюстрированный словарь / И.Г.Федоров, П. К.Васильев; (Нь.Е.Ябловская ойуулара). – Дьокуускай; Бичик, 2012. – 128 с., ил.

4. Якутские сказки/Составитель А.А.Борисова; Обработка П.Д.Аввакумова; Перевод С.И.Шуртакова; Художник В.Ф.Ноева. – Якутск; Бичик, 2002. – 200с., ил.

5. Якутские сказки / для детей младшего школьного возраста : Составители : А.Н.Иванова, М.В. Мигалкина, М.Г.Макеева; перевод с якутского на русский А.А.Борисовой, И.Дерёмова ; художник Нь.Е.Ябловская. - Якутск; Бичик, 2010. – 200с., ил.